Document ID: 31973L0146

NEUVOSTON DIREKTIIVI,
annettu 21 päivänä toukokuuta 1973,
vaarallisten aineiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annetun direktiivin muuttamisesta (73/146/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen,
ottaa huomioon edustajakokouksen lausunnon,
ottaa huomioon talous- ja sosiaalikomitean lausunnon,
sekä katsoo, että
vaarallisten aineiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin(1), sellaisena kuin se on viimeksi muutettuna 22 päivänä maaliskuuta 1971 annetulla direktiivillä(2), 2 artiklassa luokitellaan syttyvät nesteet niiden lei- mahduspisteen mukaan; tällä hetkellä leimahduspisteen määrittämiseen tarkoitettujen, koemenetelmiä koskevien vaatimusten puuttuessa olisi suotavaa säätää samoista koemenetelmistä kuin mitä vaarallisten aineiden kuljetusta koskevissa kansainvälisissä sopimuksissa on jo määrätty,
tekniikan kehityksen vuoksi on tarpeen mukauttaa täsmällisesti vaarallisista aineista ja valmisteista annettujen direktiivien teknisiä määräyksiä; tässä tarkoituksessa välttämättömien toimenpiteiden täytäntöönpanon helpottamiseksi olisi perustettava menettely, jonka mukaisesti jäsenvaltiot ja komissio voivat toimia läheisessä yhteistyössä vaarallisten aineiden ja valmisteiden kaupan teknisten esteiden poistamisesta annettujen direktiivien mukauttamista tekniikan kehitykseen käsittelevässä komiteassa,
edellä 27 päivänä kesäkuuta 1967 annetun neuvoston direktiivin liitteeseen I sisältyy luettelo vaarallisista aineista, jotka on luokiteltu niiden ominaisuuksille tunnusomaisimman alkuaineen järjestysluvun mukaan, sekä yksityiskohtaisia sääntöjä kutakin ainetta koskevista merkinnöistä liitteisiin II, III ja IV viitaten,
vaarallisten aineiden luettelon tarkastelun perusteella sitä olisi mukautettava nykyiseen tieteen ja tekniikan tasoon; lisäksi on todettu, että useiden vaarallisten aineiden kemiallista kaavaa tai nimeä ei ole annettu täsmällisesti; tämä luettelo olisi siis oikaistava, ja
erityisvaaroja koskevien selitysten lisääminen on osoittautunut välttämättömäksi,
ON ANTANUT TÄMÄN DIREKTIIVIN:
1 artikla
Muutetaan 27 päivänä kesäkuuta 1967 annettu direktiivi jäljempänä olevien artiklojen mukaisesti.
2 artikla
Korvataan italiankielisessä tekstissä ilmaus "punto di scintilla" ilmauksella "punto di infiammabilità".
3 artikla
Lisätään 2 artiklaan kohta seuraavasti:
"3. Edellä 2 kohdan c ja d alakohdassa mainittujen syttyvien nestemäisten aineiden ja valmisteiden leimahduspiste määritetään liitteessä V määrättyjen menetelmien mukaisesti ja siinä määrätyillä laitteilla."
4 artikla
Lisätään 6 artiklaan kohta seuraavasti:
"4. Kuitenkin kolmen vuoden ajan tämän direktiivin tiedoksi antamisesta ja poiketen siitä, mitä tässä artiklassa säädetään, Tanska, Irlanti ja Yhdistynyt kuningaskunta voivat sallia alueellaan vaarallisten aineiden kaupan pitämisen, joiden pakkausten päällysmerkinnät vastaavat liittymispäivänä niiden alueella voimassa olevia vaatimuksia."
5 artikla
Lisätään 8 artiklan jälkeen seuraavat artiklat:
"8 a artikla
Liitteiden mukauttamiseksi tekniikan kehitykseen tarvittavat muutokset tehdään 8 c artiklassa säädettyä menettelyä noudattaen.
8 b artikla
1. Perustetaan komitea, jäljempänä `komitea`, jonka tehtävänä on käsitellä vaarallisten aineiden ja valmisteiden kauppaan liittyvien teknisten esteiden poistamiseksi annettujen direktiivien mukauttamista tekniikan kehitykseen. Komiteassa on jäsenvaltioiden edustajat ja sen puheenjohtajana on komission edustaja.
2. Komitea vahvistaa työjärjestyksensä.
8 c artikla
1. Jos tässä artiklassa säädettyä menettelyä on noudatettava, asian saattaa vireille komiteassa sen puheenjohtaja omasta aloitteestaan tai jäsenvaltion edustajan pyynnöstä.
2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja asettaa asian kiireellisyyden mukaan. Päätökset tehdään sellaisella 41 äänen enemmistöllä, joka saadaan kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.
3. a) Komissio päättää suunnitelluista toimenpiteistä, jos ne ovat komitean lausunnon mukaiset.
b) Jos ehdotetut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.
c) Jos neuvosto ei ole tehnyt päätöstä kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä."
6 artikla
Korvataan liitteet I-IV tämän direktiivin liitteillä I-IV.
7 artikla
Lisätään liite V sellaisena kuin se on tämän direktiivin liitteenä.
Standardit ja menetelmät, joihin tässä liitteessä viitataan, ovat sinä päivänä, jolloin tämä direktiivi annetaan jäsenvaltioille tiedoksi, voimassa olevat standardit ja menetelmät.
8 artikla
1. Jäsenvaltioiden on saatettava voimaan tämän direktiivin noudattamisen edellyttämät säännökset kuuden kuukauden kuluessa sen tiedoksi antamisesta ja niiden on viipymättä ilmoitettava tästä komissiolle.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
9 artikla
Tämä direktiivi on osoitettu kaikille jäsenvaltioille.
Tehty Brysselissä 21 päivänä toukokuuta 1973.

Labels: 7
3
15
20